Den unge pige var på vej hjem fra skole, da hun blev ramt af en bil.

Torsdag eftermiddag blev en 12-årig pige ramt af en bil på Sæbygårdvej vest for Sæby. Pigen steg ud af en bus på vej hjem fra skole. Da hun ville krydse Sæbygårdvej, blev hun ramt af en forbikørende bil. Både politi, ambulance og helikopter kom til ulykkestedet. Pigens tilstand medførte, at hun blev kørt med eskorte til Aalborg Universitetshospitals traumecenter. Torsdag lød meldingerne på, at den 12-årige pige var i kritisk tilstand. Fredag er meldingen den samme.